અમદાવાદ: શહેરમાં ગઈ કાલે સાંજે પડેલા ધોધમાર વરસાદના કારણે લોકોનાં ઘરમાં અને બહાર પણ પાણી ભરાઈ ગયાં હતાં. આંબાવાડી વિસ્તારમાં આવેલા મહેનતપુરાની ચીનુભાઈની ચાલીમાં વીજ કરંટ લાગવાથી બે મહિલાનાં મોત નીપજ્યાં છે. બંને પાડોશી મહિલા કરંટ લાગતાં તેમને બચાવવા જતી મહિલાને પણ કારણે લાગ્યો હતો. મૃતકના પરિવારજનોએ આક્ષેપ કર્યો છે કે બે દિવસ પહેલાં જ ટોરેન્ટ પાવરના કર્મચારીઓ જમીનમાં કેબલ નાખી ગયા હતા. વરસાદમાં જમીનમાંથી કરંટ બહાર ભરાયેલાં પાણીમાં આવ્યો અને જાળીને અડકતાં મહિલાને કરંટ લાગ્યો હતો. એલિસબ્રિજ પોલીસે અકસ્માત મોત નોંધી તપાસ હાથ ધરી છે.